ΓΡΑΠΤΗ ΕΡΩΤΗΣΗ E-1121/01

υποβολή: Esko Seppnen (GUE/NGL) προς την Επιτροπή

(6 Απριλίου 2001)

Θέμα: Τελική αποθήκευση καταλοίπων πυρηνικών καυσίμων

Ορισμένες ευρωπαϊκές χώρες θα λάβουν προσεχώς αποφάσεις όσον αφορά τοποθεσίες τελικής αποθήκευσης για κατάλοιπα πυρηνικών καυσίμων. Διαβλέπει η Επιτροπή τη δυνατότητα ναπάρξει μια πολιτική αποθήκευσης πυρηνικών καυσίμων επί κοινοτικής βάσης, ούτως ώστε να μηνποχρεούται ατομικά η κάθε χώρα να αποθηκεύει αυτά ταλικά αλλά να τα τοποθετεί αντίθετα σε εκείνες τις τοποθεσίες οι οποίες είναι οι ασφαλέστερες δυνατές από την άποψη ολόκληρης της ΕΕ πλέον;

Απάντηση της κας de Palacio εξ ονόματος της Επιτροπής

(8 Ιουνίου 2001)

Η Επιτροπή ενθαρρύνει τη συνεργασία μεταξύ των κρατών μελών στο θέμα της απόρριψης των απόλυτα επικίνδυνων αποβλήτων. Στον τομέα αυτό συμπεριλαμβάνονται τα χρησιμοποιημένα πυρηνικά καύσιμα, εάν δεν στέλνονται για επανεπεξεργασία. Η Επιτροπήιοθέτησε στην ανακοίνωσή της προς το Συμβούλιο που διαβίβασε τον Ιανουάριο του 1999(1), την εξής γραμμή: Η Επιτροπή επαναλαμβάνει την έκκλησή της για την κατοχύρωση της αυτάρκειας της Ευρωπαϊκής Ένωσης στο σύνολό της και για την επικράτηση αλληλεγγύης μεταξύ των κρατών μελών στα θέματα της εναπόθεσης των ραδιενεργών αποβλήτων. Όπως και στην περίπτωση της στρατηγικής που ακολουθείται για τα μη ραδιενεργά απόβλητα, η Ένωση πρέπει να έχει ως στόχο της την αυτάρκεια, έστω και εάν στις διατάξεις της κοινοτικής νομοθεσίας αναφορικά με τον έλεγχο των αποστολών των ραδιενεργών αποβλήτων δεν αποκλείεται το ενδεχόμενο των μεταφορών προς χώρες εκτός της Ένωσης. Θα πρέπει ωστόσο να παραμένει ανοικτή η δυνατότητα της εκούσιας συνεργασίας μεταξύ των κρατών μελών, στις περιπτώσεις, για παράδειγμα, που ηιοθέτηση κάποιας περιφερειακής προσέγγισης στα θέματα της εναπόθεσης των αποβλήτων θα μπορούσε να είχε ως αποτέλεσμα να βελτιωθεί η ασφάλεια και να προκύψουν περιβαλλοντικά οφέλη.

Η Επιτροπή πιστεύει ότι αυτή πρέπει να εξακολουθήσει να είναι η προσέγγιση της Κοινότητας. Τα πλεονεκτήματα της εφαρμογής μιας περιφερειακής προσέγγισης εμφανίζουν ιδιαίτερο ενδιαφέρον για εκείνα τα κράτη μέλη που δεν διαθέτουν ουδόλως πυρηνικά προγράμματα ηλεκτροπαραγωγής ή των οποίων τα προγράμματα έχουν εξαιρετικά μικρή κλίμακα, τα οποία θα χρειαστεί να επιβαρυνθούν με εξαιρετικάψηλό μοναδιαίο κόστος για την απόρριψη της εξαιρετικά περιορισμένης ποσότητας αποβλήτων τους. Από την άλλη πλευρά πάλι, η Επιτροπή είναι της γνώμης ότι όλα εκείνα τα κράτη μέλη που διαθέτουν πυρηνικά προγράμματα παραγωγής ενέργειας θα πρέπει να διαθέτουν τουλάχιστον την ικανότητα να διαχειρίζονται με ασφάλεια τα δικά τους απόβλητα, ικανότητα στην οποία συμπεριλαμβάνεται και η ενδεχόμενη απόρριψή τους, έστω και αν πρόκειται να συναφθούν μορφές προαιρετικής συνεργασίας στο πλαίσιο κάποιας περιφερειακής προσέγγισης.

Η γεωλογική και τεκτονική μορφολογία της Δυτικής Ευρώπης είναι ωστόσο τέτοια, ώστε να έχουν ήδη επιλεγεί ή ναπάρχει δυνατότητα να εντοπισθούν ποικιλόμορφες τοποθεσίες οι οποίες θα ήταν κατάλληλες για την γεωλογική εναπόθεση των απορριμμάτων. Πάντως, όπως ήδη τονίστηκε στην πρόσφατη Πράσινη Βίβλο για την ασφάλεια του ενεργειακού εφοδιασμού(2), η οριστική αποθήκευση είναι εφικτή, ενώ οι τεχνικές κατασκευής και λειτουργίας έχουν επαρκώς ωριμάσει, ώστε να είναι δυνατόν να εφαρμοστούν. Η γεωμορφολογία της Ευρώπης, συνδυαζόμενη με τους τεχνικούς φραγμούς οι οποίοι θα μπορούσαν να χρησιμοποιηθούν για τη συγκεκριμένη τοποθεσία εναπόθεσης, οδηγεί στο συμπέρασμα ότιπάρχει η πολύ μεγάλη πιθανότητα κάθε κράτος μέλος να είναι σε θέση να εντοπίσει τουλάχιστον μία πιθανή τοποθεσία εναπόρριψης, στο έδαφός του.

(1) COM(98)799 τελικό.

(2) COM(2000)769 τελικό.